เรื่องที่พ่วงมาจากการใช้กฎหมาย #สมรสเท่าเทียม ยังมีอีกหลายประเด็นให้คุยกันต่อค่ะ 🌈🧒🏻👧🏻👨🏼‍🦱👦🏻👵🏻👶🏼

เมื่อวานนี้ (23 มกราคม) ที่ประชุมคณะกรรมาธิการกิจการเด็ก เยาวชน สตรีฯ ได้เชิญกรมการปกครอง และกรมสรรพากร เข้ามาให้ข้อมูลที่เกี่ยวข้องภายหลังจากการแก้ไขประมวลกฎหมายแพ่งและพาณิชย์ ฉบับที่ 24 เพื่อพูดคุยถึงเรื่องการแก้ไขกฎหมายสัญชาติไทย และประมวลรัษฎากร

กฎหมายสัญชาติไทย ในมาตรา 9 และมาตรา 11 เป็นมาตราหลักที่จำเป็นต้องมีการทบทวนอีกครั้ง เนื่องจากเกี่ยวข้องกับการเปลี่ยนแปลงสัญชาติของคนต่างด้าวมาเป็นสัญชาติไทยด้วยการแต่งงาน ซึ่งปัจจุบันยังมีการระบุคำ เช่น “สามี” “ภรรยา” ซึ่งขัดกับหลักการของ #สมรสเท่าเทียม นอกจากนี้ เนื่องจากบริบทสังคมที่เปลี่ยนแปลงไป จึงควรมีการพิจารณาถึงเนื้อหาในกฎหมาย ซึ่งยังสะท้อนถึงสังคมที่มี “ความชายเป็นใหญ่” อย่างชัดเจน ทางที่ประชุม กมธ. จึงได้เสนอแนะให้มีการทบทวนเนื้อหากฎหมายอีกครั้ง ทั้งนี้ ตัวแทนจากกระทรวงมหาดไทยได้ชี้แจงว่า ในขณะที่ตัวแทนจากกระทรวงมหาดไทยชี้แจงว่า ในขณะที่มีการพิจารณากฎหมายใหม่ สามารถให้ผู้ที่ต้องการขอสัญชาติยื่นได้ในฐานะบุคคลด้วยตนเอง ตามมาตรา 10 

ทางด้านกฎหมายที่เกี่ยวข้องกับกรมสรรพากร ในเบื้องต้นได้มีการแก้ไข จากคำว่า “สามี ภรรยา” เป็นคำว่า “บุคคล” และ “คู่สมรส” แต่ส่วนใหญ่จะไม่กระทบกับกฎหมายฉบับใหม่ เนื่องจากมีการใช้คำว่า “ผู้มีรายได้” อยู่แล้ว อย่างไรก็ตาม กมธ. ยังคงติดใจในประเด็นเรื่องการลดหย่อนภาษีจากบุตรที่เกิดจากการใช้เทคโนโลยีทางการแพทย์ ซึ่งในปัจจุบัน ยังคงนับว่าเป็นบุตรบุญธรรมอยู่ ซึ่งตามสิทธิแล้วจะลดหย่อนได้เพียง 3 คน และยังไม่ตรงกับความเป็นจริง กล่าวคือ บุตรที่เกิดจากการเทคโนโลยีทางแพทย์ ควรจะนับเป็นบุตรโดยชอบมากกว่ากฎหมาย ไม่ใช่บุตรบุญธรรม จึงได้ขอให้กรมสรรพากรพิจารณาอีกครั้ง

การพิจารณากฎหมายเหล่านี้ ไม่เพียงจะมีผลต่อบุคคลที่มีความหลากหลายทางเพศ แต่ยังมีบางประเด็นที่เกี่ยวข้องกับทุกคนในสังคม จึงเป็นเรื่องที่ กมธ. จะติดตามการดำเนินงานของแต่ละหน่วยงาน เพื่อให้การแก้ไขกฎหมายและการใช้งานจริงได้ครอบคลุมถึงผลประโยชน์ที่จะได้รับต่อไป

#กมธเด็กสตรี #พรรคประชาชน 
#กานต์ภัสริน #บางซื่อดุสิต
#สมรสเท่าเทียม